**Сценарий – Райън, 14-годишен**

“Мислех, че приятелят на мой приятел е и мой приятел.“

*Един мой приятел ме запозна с този човек онлайн - той се казваше Бен.*

*След като няколко месеца бяхме във връзка с Бен в Месинджър, той започна да ме кара да се срещнем офлайн.*

*От нашите разговори мислех, че го харесвам, но бях малко нервен да се срещна с него, затова поговорих с приятеля си за него. Всъщност се оказа, че моят приятел, този, който ме запозна с Бен, не го познава изобщо - те само са се засекли онлайн.*

*Реших да блокирам Бен и да го премахна от списъка с приятелите си, но бях малко притеснен какво може да направи, понеже му бях казал къде уча и къде живея.*

*Все още получавам съобщения от Бен - той просто си смени потребителското име, за да заобиколи блокирането, но аз блокирах и тези съобщения и си смених Месинджър адреса, за да не може да се свърже с мен.*

*Бях уплашен донякъде, особено когато си мислех, че може да се опита и да ме намери, за това казах на родителите си, какво се е случило и те бяха доволни от това, че съм им казал.*

* **Какво мислите, че е направил Райън, за да се постави в риск?**
* **Какво е можел да направи различно?**
* **Според вас - дали Райън е направил нещо правилно?**

**Сценарий – 15 годишна Мари**

“Мислех, че ще сме заедно завинаги…”

*Мислех, че аз и Крис ще сме заедно завинаги, но се скарахме жестоко и сега сме разделени. Когато бяхме заедно, си играехме с камерите на телефоните си - пращахме си снимки един на друг. Снимките бяха просто за забавление, но има някои, които не искам никой друг да вижда.*

*Току-що разбрах, че Крис явно е озлобен и е изпратил някои от снимките ми на свои приятели. Сега снимките ми са навсякъде в училището, а за капак днес и класната е разбрала. Двамата трябва да отидем да се срещнем с нея в понеделник.*

*Не мога да повярвам, че е направил нещо толкова ужасно, а сега се притеснявам, че ще публикува снимките и в интернет.*

*Не мога да направя нищо, за да си ги върна и се чувствам толкова унизена.*

* **Какво можеше Мари да направи, за да избегне това?**
* **Мислиш ли, че това може да се случи и в твоето училище?**
* **Какви са рисковите, свързани с публикуването на снимки онлайн?**